النوم مهم جداً. الشخص اللي مش بينام بيموت أسرع من الشخص اللي مش بياكل. احنا بنقضي تلت (1/3) حياتنا في النوم. يعني حوالي 121 يوم في السنة!
احنا محتاجين كام ساعة نوم؟ احنا كلنا مختلفين. الطفل الرضيع محتاج 16 ساعة نوم كل يوم. الأطفال من 6 ل 12 سنة محتاجين في المتوسط من 10 ل 12 ساعة نوم. المراهقين محتاجين من 9 ل 10 ساعات نوم. البالغ محتاج في المتوسط من 7 ل 8 ساعات في الليلة. في ناس محتاجة 3 ساعات نوم بس. وناس تانية محتاجة 10 ساعات نوم. بعد سن الـ 50، متوسط وقت النوم بينزل ل 6.5 ساعات في الليلة. احنا بنحتاج نوم أقل لما بنكبر.
واحد من كل تلاتة أمريكان عندهم مشكلة في النوم. كتير من الناس دي مش قادرين يناموا. اسم المشكلة دي الأرق. في ناس بتقول "منمتش طول الليل." بس ده مش حقيقي. ممكن يكونوا بيناموا نوم خفيف وبيصحوا كذا مرة. في الصبح، بيفتكروا بس الأوقات اللي كانوا صاحيين فيها، فبيفتكروا إنهم كانوا صاحيين طول الليل.
دي مش مشكلة جديدة. ناس مشهورة كتير في التاريخ كان عندهم أرق. بعض الناس دي كان عندهم أفكار خاصة عشان يناموا. Benjamin Franklin كان عنده أربع سراير. كان بيتنقل من واحدة للتانية عشان ينام. Mark Twain كان عنده طريقة مختلفة. كان بينام على جنبه في آخر السرير!
إيه أحسن عنوان للمقال ده؟
نام أكتر! روح نام! وقت النوم ناس مشهورة